CELEX: 62011TN0632
Language: lv
Date: 2011-12-12 00:00:00
Title: Lieta T-632/11: Prasība, kas celta 2011. gada 12. decembrī — Grieķijas Republika/Komisija

11.2.2012   
            
            
               LV
            
            
               Eiropas Savienības Oficiālais Vēstnesis
            
            
               C 39/19
            
         Prasība, kas celta 2011. gada 12. decembrī — Grieķijas Republika/Komisija
   (Lieta T-632/11)
   2012/C 39/37
   Tiesvedības valoda — grieķu
   
      Lietas dalībnieki
   
   
      Prasītāja: Grieķijas Republika (pārstāvji — I. Chalkias un S. Papaïoannou)
   
      Atbildētāja: Eiropas Komisija
   
      Prasījumi
   
   Prasītājas prasījumi Vispārējai tiesai ir šādi:
   
               —
            
            
               apmierināt prasību;
            
         
               —
            
            
               pilnībā vai daļēji atcelt Komisijas 2011. gada 14. oktobra Īstenošanas lēmumu, ar ko no Eiropas Savienības finansējuma izslēdz atsevišķus dalībvalstu izdevumus, kurus tās attiecinājušas uz Eiropas Lauksaimniecības virzības un garantiju fonda (ELVGF) Garantiju nodaļu, uz Eiropas Lauksaimniecības garantiju fondu (ELGF) un uz Eiropas Lauksaimniecības fondu lauku attīstībai (ELFLA) (izziņots ar dokumenta numuru C(2011) 7105 un publicēts OV L 270, 15.10.2011., 33. lpp.), vai arī pārformulēt to atbilstoši sniegtajiem precizējumiem;
            
         
               —
            
            
               piespriest Komisijai atlīdzināt tiesāšanās izdevumus.
            
         
      Pamati un galvenie argumenti
   
   Savā prasībā Grieķijas Republika lūdz atcelt Komisijas 2011. gada 14. oktobra Īstenošanas lēmumu, ar ko no Eiropas Savienības finansējuma izslēdz atsevišķus dalībvalstu izdevumus, kurus tās attiecinājušas uz Eiropas Lauksaimniecības virzības un garantiju fonda (ELVGF) Garantiju nodaļu, uz Eiropas Lauksaimniecības garantiju fondu (ELGF) un uz Eiropas Lauksaimniecības fondu lauku attīstībai (ELFLA) (izziņots ar dokumenta numuru C(2011) 7105 un publicēts OV L 270, 15.10.2011., 33. lpp.), tiktāl, ciktāl tas attiecas uz finanšu korekcijām, kas attiecībā uz Grieķijas Republiku noteiktas saistībā ar vienoto maksājumu shēmu un vīna dārzu pārstrukturēšanas un pārveidošanas shēmām, destilāciju un atbalstu noteiktu veidu misu izmantošanai.
   Attiecībā uz korekciju, kas jāveic saistībā ar vienoto maksājumu shēmu, prasītāja, pirmkārt, norāda, ka vienoto maksājumu shēmas ietvaros ir nelikumīgi noteikt korekcijas pēc vienotas likmes, jo a) korekcijas pēc vienotas likmes piemērošana pirmajā kopējās lauksaimniecības politikas (KLP) īstenošanas gadā ir pretrunā taisnīguma un sadarbības principiem un b) nav atbilstoša juridiska pamata dokumentā VI/5330/1997 ietverto iepriekš spēkā esošo vadlīniju piemērošanai jaunajai KLP un vienoto maksājumu shēmai vai arī šo iepriekš spēkā esošo vadlīniju piemērošana jaunajai KLP būtiski pārkāpj samērīguma principu.
   Otrkārt, prasītāja apgalvo, ka Komisijas secinājumu par to, ka valsts rezerves sadalījuma kritēriji nebija saderīgi ar Regulas Nr. 1782/2003 (1) 42. panta un Regulas Nr. 795/2004 (2) 21. panta noteikumiem pamatā ir kļūdaina šo tiesību normu interpretācija un kļūdains faktu vērtējums.
   Treškārt, attiecībā uz piemēroto korekciju pēc vienotas likmes 10 % apmērā prasītāja apgalvo, ka Komisijas secinājumi par valsts rezerves sadalījuma valsts kritērijiem un par visu audzēšanas platību neņemšanu vērā platību/atsauces summu un vidējā reģionālā rādītāja aprēķinā nav Regulas Nr. 1290/2005 (3) pārkāpums un ka Komisija ir nelikumīgi piemērojusi finanšu korekcijas atbilstoši šai regulai. Prasītāja katrā ziņā uzskata, ka Komisija ir kļūdaini interpretējusi un piemērojusi Regulas Nr. 1290/2005 31. pantu, kā arī dokumentā VI/5330/1997 ietvertās vadlīnijas, jo a) Komisijas izvirzīto iebildumu attiecībā uz valsts rezerves sadalījuma kritērijiem, pat pieņemot, ka tie ir pamatoti, rezultātā summas nav tikušas piešķirtas personām, kurām uz tām nav tiesību, un tie nav radījuši nekādu risku attiecībā uz ELFLA un b) šiem iebildumiem nav nekādas saistības ar galveno kontroles pasākumu neieviešanu un tie līdz ar to nepamato korekcijas pēc vienotas likmes 10 % apmērā piemērošanu.
   Attiecībā uz vīna nozarē piemēroto korekciju prasītāja norāda, ka Komisija ir kļūdaini izvērtējusi faktus, it īpaši, saistībā ar vīna dārzu reģistru, destilāciju un atbalstu noteiktu veidu misu izmantošanai, apakšproduktu obligātu destilāciju un vīna dārzu pārstrukturēšanu un pārveidošanu, kas nav acīmredzams pamats korekcijas 10 % apmērā piemērošanai atbilstoši pamatprincipiem, kas piemērojami finanšu korekcijām iegrāmatošanas procedūrā un kas ir acīmredzami nesamērīga salīdzinājumā ar kontroles sistēmā konstatētajām nepilnībām.
   
      (1)  Padomes 2003. gada 29. septembra Regula (EK) Nr. 1782/2003, ar ko izveido kopīgus tiešā atbalsta shēmu noteikumus saskaņā ar kopējo lauksaimniecības politiku un izveido dažas atbalsta shēmas lauksaimniekiem, un groza Regulas (EEK) Nr. 2019/93, (EK) Nr. 1452/2001, (EK) Nr. 1453/2001, (EK) Nr. 1454/2001, (EK) Nr. 1868/94, (EK) Nr. 1251/1999, (EK) Nr. 1254/1999, (EK) Nr. 1673/2000, (EEK) Nr. 2358/71 un (EK) Nr. 2529/2001 (OV L 270, 21.10.2003., 1. lpp.).
   
      (2)  Komisijas 2004. gada 21. aprīļa Regula (EK) Nr. 795/2004, ar ko nosaka sīki izstrādātus noteikumus par to, kā īstenot vienreizējo maksājumu shēmu, kura paredzēta Padomes Regulā (EK) Nr. 1782/2003, ar ko izveido kopīgus tiešā atbalsta shēmu noteikumus saskaņā ar kopējo lauksaimniecības politiku un izveido dažas atbalsta shēmas lauksaimniekiem (OV L 141, 30.4.2004., 1. lpp.).
   
      (3)  Padomes 2005. gada 21. jūnija Regula (EK) Nr. 1290/2005 par kopējās lauksaimniecības politikas finansēšanu (OV L 209, 11.8.2005., 1. lpp.).